Det kom frem i retten, hvor den 20-årige nu er tiltalt for at have dræbt John Larsen. Den 20-årige forklarede selv, at han den pågældende aften var taget ud til den 47-årige for at true og banke ham. Dette skyldes angiveligt, at den 47-årige gennem tid havde chikaneret den 20-åriges svigerfamilie. Den 20-årige erkender, at han slog den 47-årige adskillige gange med et jernrør -  på krop, hænder og i ansigtet. Herefter forsøgte den 47-årige at flygte, men blev indhentet af den dengang 19-årige mand uden for huset, hvor han tildelte John Larsen endnu to slag i hovedet. Den nu tiltalte forklarede, at han var påvirket af alkohol på gerningstidspunktet, og kunne ifølge sin egen forklaring ikke styre sig. Jernrøret havde han taget med sig hjemmefra.

Referat:
Den 47-årige invalidepensionist John Larsen forsøgte at flygte fra den 20-årige mand, der natten til den 5. december opsøgte ham i hjemmet i Mou.